Abduqodir Xusanov

Abduqodir Xikmatjon oʻgʻli Xusanov (2004-yil 29-fevral; Toshkent, Oʻzbekiston) – oʻzbekistonlik professional futbolchi. „Manchester City“ klubi va Oʻzbekiston milliy terma jamoasida markaziy himoyachi sifatida toʻp suradiIncludes Belarusian Cup, Coupe de France.

 Hayoti 
Abduqodir Xusanov 2004-yil 29-fevralda Toshkentda tugʻilgan. Uning otasi Hikmat Hoshimov taniqli futbolchi boʻlib, hozirda „Bunyodkor“ akademiyasida murabbiy sifatida faoliyat yuritadi

 Futbolchilik faoliyati 
 Dastlabki faoliyati 
Oʻzbekistonning „Bunyodkor“ klubi tarbiyalanuvchisi. Klubning 18 yoshgacha boʻlgan yoshlar toifasida oʻynagan.

 Klublardagi faoliyati 

 Energetik-BGU 
2022-yil mart oyida Belarus Respublikasining „Energetik-BGU“ klubiga oʻtdiAbdukadir Xusanov v „Energetike“-BGUAbdukadir Xusanov v „Energetike“-BGU. Futbolchi 45-raqamda toʻp surdi. Klubdagi debyutini 2022-yil 19-mart kuni Vitebsk klubiga qarshi oʻyinda asosiy tarkibda oʻtkazdiVisshaya liga, 1 tur. „Energetik-BGU“ viigral u „Vitebska“. Ilk golini 2022-yilning 2-mayida „Neman Grodno“ klubiga qarshi oʻyinda kiritgan va 2 ta golli uzatma amalga oshirdi. 2022-yil 29-may kuni „Slaviya Mozir“ga qarshi oʻyinda penaltidan gol urdi. 2022-yil avgust oyida Xalqaro sport tadqiqotlari markazi maʼlumotlariga koʻra, dunyoning eng istiqbolli futbolchilari roʻyxatiga kiritildi. 2022-yilning dekabr oyida „Energetik-BGU“ klubi futbolchining klubda oʻynashda davom etishini eʼlon qilgan.

 RC Lens 
2023-yilning iyul oyida oʻzbek OAVlarida futbolchiga Fransiyaning „RC Lans“ jamoasidan qiziqish bildirilgani haqida xabarlar tarqaldi. Keyinchalik, futbolchining fransuz klubi bilan shartnoma imzolashga yaqin qolgani haqida ham maʼlumotlar paydo boʻldi. 2023-yilning 24-iyul kuni Fransiyaning yetakchi jamoalaridan biri – RC Lens jamoasi bilan shartnoma imzolagan. Fransiyaning Oliy divizioni – Ligue 1 darajasida oʻynagan tarixdagi birinchi oʻzbekistonlik futbolchiga aylandi. Ushbu klubda 2024-yil oxiriga qadar faoliyat yuritdi.

2024-yil dekabr oyida koʻplab ommaviy axborot vositalari tomonidan Xusanovga Yevropaning bir nechta klublari qiziqish bildirayotgani haqida xabarlar tarqala boshlagan.

 Manchester City 
2025-yilning 20-yanvarida Xusanov toʻrt yarim yillik shartnoma asosida „Manchester City“ga oʻtgan. Manchester City klubi bilan shartnoma imzolashi natijasida, Xusanov Premyer-liga klubi bilan shartnoma imzolagan birinchi oʻzbekistonlik futbolchiga aylangan.

 Terma jamoadagi faoliyati 

 Oʻsmirlar jamoasi 
Xusanov Oʻzbekistonning 17 yoshgacha boʻlgan milliy terma jamoasida oʻynagan. 2022-yil iyun oyida u Oʻzbekiston 19 yoshgacha boʻlgan terma jamoasi safida Belarus bilan oʻtkazilgan ikkita oʻrtoqlik uchrashuvida debyut qilgan. 2022-yil sentyabr oyida u Oʻzbekistonning 20 yoshgacha boʻlgan terma jamoasi yigʻiniga chaqirilgan. Yigʻin davomida Slovakiya yoshlar terma jamoasiga qarshi ikkita toʻliq oʻyin oʻtkazgan.

 U20 jamoasi 
2023-yilning mart oyida Xusanov AFC U-20 Osiyo kubogida ishtirok etish uchun Oʻzbekiston U20 terma jamoasi tarkibiga qoʻshilgan. Uning turnirdagi birinchi oʻyini 2023-yil 1-mart kuni Suriyaga qarshi boʻlgan. Jamoa oʻz guruhida birinchi oʻrinni egallab, pley-off bosqichiga yoʻl oldi. 2023-yilning 11-martida Xusanov jamoaga chorak finalda Avstraliyani penaltilar seriyasida magʻlub etishga yordam berdi va shu tariqa 2023-yilgi FIFA U-20 Jahon chempionatiga yoʻllanmani qoʻlga kiritdi. 2023-yilning 15-mart kuni boʻlib oʻtgan yarim final uchrashuvida Oʻzbekiston Janubiy Koreyani yana bir penaltilar seriyasida yengdi. Soʻngra jamoa 18-mart kuni finalda Iroqni magʻlub etib, chempionlik unvonini qoʻlga kiritdi.

2023-yilning may oyida Xusanov FIFA U-20 Jahon chempionati uchun Oʻzbekiston U-20 terma jamoasiga chaqirilgan. Uning turnirdagi birinchi oʻyini 2023-yil 20-may kuni Argentinaga qarshi boʻlgan. Oʻz guruhida ikkinchi oʻrinni egallaganidan soʻng, jamoa pley-off bosqichiga yoʻl oldi va u yerda 2023-yil 30-may kuni 1/8 finalda Isroilga magʻlub boʻldi. Butun turnir davomida Xusanov asosiy oʻyinchi boʻlib, har bir oʻyinda toʻliq oʻynadi.

 U23 jamoasi 
2023-yil sentyabr oyida Xusanov U-23 Osiyo kubogi saralash bosqichi uchun Oʻzbekiston U-23 terma jamoasiga qoʻshildi. U 2023-yilning 6-sentyabr kuni Afgʻonistonga qarshi oʻyinda debyut qilgan. Xusanov 2023-yil 12-sentyabr kuni Eronga qarshi oʻyinda 23 yoshgacha boʻlganlar terma jamoasi uchun birinchi golli uzatmani amalga oshirdi va bu tor gʻalabani taʼminlashga yordam berdi.

2024-yil aprel oyida Xusanov 23 yoshgacha boʻlgan Oʻzbekiston terma jamoasi tarkibida 23 yoshgacha boʻlgan futbolchilar oʻrtasidagi Osiyo kubogi uchun maydonga tushgan edi. U birinchi oʻyinini 2024-yilning 23-aprelida Vyetnamga qarshi oʻtkazdi. Jamoa finalga chiqdi va u yerda 2024-yil 3-may kuni Yaponiyaga yutqazdi; ammo Xusanov final oʻyinida ishtirok etmadi.

 Asosiy terma jamoa 
2023-yil iyun oyida Xusanov CAFA Millatlar kubogida ishtirok etish uchun Oʻzbekiston terma jamoasiga chaqiruv oldi. 11-iyun kuni u xalqaro maydondagi debyutini Ummonga qarshi oʻtkazdi va 83-daqiqada Farrux Sayfiyev oʻrniga maydonga tushdi. Jamoa bilan birgalikda Xusanov CAFA Millatlar kubogi finaliga chiqdi va guruh bosqichida birinchi oʻrinni egalladi. Oxir-oqibat u turnirning kumush medali sovrindori boʻldi, chunki jamoa 20-iyun kuni finalda Eronga yutqazdi va u yerda Xusanov butun oʻyinni zaxira oʻrindigʻida oʻtkazdiMatch Report of Uzbekistan vs IR Iran – 2023-06-20 – CAFA Nations Cup – Global Sports Archive.

2024-yil yanvar oyida Xusanov terma jamoa bilan 2023-yilgi Osiyo kubogi asosiy bosqichiga yoʻl oldi. Uning turnirdagi birinchi oʻyini 2024-yilning 13-yanvarida Suriyaga qarshi boʻlib oʻtdi va u yerda safda maydonga tushdi va sariq kartochka oldi. Guruh bosqichi yakuniga koʻra, Xusanov va jamoa guruhda ikkinchi oʻrinni egallab, pley-off bosqichiga yoʻl oldi. Jamoa bilan birgalikda u chorak finalga chiqdi, u yerda Oʻzbekiston 3-fevral kuni penaltilar seriyasida Qatarga magʻlub boʻlgan va shu tariqa turnirni yakunlagan.

 Faoliyat statistikasi 
 Klub 

+ Klub, mavsum va musobaqalar boʻyicha ishtiroki va gollariKlubMavsumLigaMilliy kubokLiga kubogiXalqaroBoshqaUmumiyDivizionOʻyinlarGollarOʻyinlarGollarOʻyinlarGollarOʻyinlarGollarOʻyinlarGollarOʻyinlarGollarEnergetik-BGU2022Belarus Premyer-ligasi27320———29320238100———81Jami35420———374Lens B2023–24Championnat National 310————10Lens2023–24Fransiya 1-ligasi11000—40—1502024–25Fransiya 1-ligasi13010—20—160Jami24010—60—310Manchester City FC2024–25Premyer-liga2011—100001Umumiy faoliyat statistikasi61441007000726

 Terma jamoadagi natijalari 

+Terma jamoa va yil boʻyicha ishtirok va gollarTerma jamoaYilOʻyinlarGollarOʻzbekiston2023702024110Jami180

 Yutuqlari 

 Terma jamoa

 AFC U-20 Osiyo Kubogi chempioni: 2023
 AFC U-23 Osiyo kubogida kumush medal sovrindori: 2024
 MOFF Millatlar Kubogida kumush medal sovrindori: 2023

 Shaxsiy sovrinlari 
 Oʻzbekistonda mavsumning eng yaxshi yosh futbolchisi: 2023
 IFFHS Osiyoda yilning eng yaxshi erkaklar ramziy terma jamoasi aʼzosi: 2023

 Davlat mukofotlari 

 „Kelajak bunyodkori“ medali
 2025-yil 6-iyunda Oʻzbekiston iftixori faxriy unvoni bilan taqdirlangan.

 Manbalar 

 Havolalar 

 Abduqodir Xusanov Transfermarkt saytida







Turkum:Yashayotgan insonlar
Turkum:Alifbo boʻyicha futbolchilar
Turkum:Oʻzbekistonlik erkak futbolchilari
Turkum:Erkak futbol himoyachilari
Turkum:Bunyodkor klubi futbolchilari
Turkum:FC Energetik-BGU Minsk klubi futbolchilari
Turkum:RC Lans klubi futbolchilari
Turkum:Manchester City F.C. futbolchilari
Turkum:Belarus Premyer-ligasi futbolchilari
Turkum:Liga 1 futbolchilari
Turkum:Championnat National 3 futbolchilari
Turkum:Oʻzbekistonlik muhojir erkak futbolchilari
Turkum:Belarusdagi oʻzbekistonlik muhojir sportchilar
Turkum:Fransiyadagi muhojir erkak futbolchilar
Turkum:Angliyadagi muhojir erkak futbolchilar
Turkum:Belarusdagi muhojir erkak futbolchilar
Turkum:Fransiyadagi oʻzbekistonlik muhojir sportchilar
Turkum:Angliyadagi oʻzbekistonlik muhojir sportchilar
Turkum:Oʻzbekiston 20 yoshgacha boʻlgan terma jamoasi futbolchilari
Turkum:Oʻzbekiston yoshlar terma jamoasi futbolchilari
Turkum:Oʻzbekiston 23 yoshgacha boʻlgan terma jamoasi futbolchilari
Turkum:Oʻzbekiston Olimpiya milliy terma jamoasi futbolchilari
Turkum:Oʻzbekiston milliy terma jamoasi erkak futbolchilari
Turkum:Osiyo Kubogi 2023 futbolchilari
Turkum:2024-yilgi Yozgi Olimpiada oʻyinlaridagi futbolchilar
Turkum:Kelajak bunyodkori medali sohiblari
Turkum:„Oʻzbekiston iftixori“ unvoni bilan taqdirlanganlar